MCS คว้างานใหม่แสนตัน ดัน backlog โต-เป้ารายได้ปีนี้กว่า 1หมื่นล้านเยน
MCS คว้างานใหม่แสนตัน ดัน backlog โต-เป้ารายได้ปีนี้กว่า 1หมื่นล้านเยน
3 มิ.ย. 2558

นายไนยวน ชิ ประธานเจ้าหน้าที่บริหาร บริษัท เอ็ม.ซี.เอส สตีล จำกัด (มหาชน) หรือ MCS เปิดเผยว่า บริษัทได้งานใหม่เพิ่มเข้ามาอีก 100,000 ตัน ส่งผลให้มีงานรับรู้เป็นรายได้ต่อเนื่องไปถึงปี 62 จากเดิมที่มีงานในมืออยู่แล้ว 150,000 ตันที่จะทยอยรับรู้รายได้ถึงปี 60 โดยงานดังกล่าวข้างต้นยังไม่รวมงาน Olympic ในปี 63 ที่บริษัทจะเข้าร่วมประมูลงานอย่างต่อเนื่อง
ส่วนการป้องกันความเสี่ยงเรื่องค่าเงินเยนที่มีการอ่อนตัวนั้น ที่ผ่านมาบริษัทมีการสั่งซื้อเหล็กซึ่งเป็นวัตถุดิบหลักเป็นสกุลเงินเยนอยู่แล้ว ทำให้สามารถควบคุมต้นทุนการดำเนินการในส่วนนี้ได้พอสมควร จึงมั่นใจว่าผลการดำเนินในปี 58 จะมีการเติบโตที่สดใส และคาดว่ารายได้จะเติบโตได้ตามเป้าที่วางไว้ไม่น้อยกว่า 10,000 ล้านเยน จากมูลค่างานในมือที่มีอยู่ 2.5 แสนตัน และยังมีแผนที่จะเข้าประมูลงานใหม่ๆ มูลค่าสูงเพิ่มมากขึ้นโดยเฉพาะงานโครงการขนาดใหญ่ในประเทศญี่ปุ่น